পুড়ে গিয়েছিল শরীরের ৯০ শতাংশ, নিউইয়র্কে মৃত্যু হল ভারতীয় ছাত্রীর!

ওয়েব ডেস্ক: নিউইয়র্কে (New york) ঘটে গিয়েছিল ভয়াবহ ঘটনা। বাড়িতে লেগেছিল ভয়বহ আগুন (Fire)। সেই আগুনে গুরুতরভাবে আহত হয়েছিলেন ভারতীয় এক ছাত্রী। এর পরেই তাঁকে ভর্তি করা হয়েছিল হাসপাতালে। তবে দু’দিন হাসপাতালে লড়াই করেও শেষ রক্ষা হল না। মৃত্যু (Death) হল ওই ছাত্রীর (Indian Student)।

জানা গিয়েছে, ভারতীয় ওই ছাত্রীর নাম সাহাজা রেড্ডি উদুমালা। উচ্চশিক্ষার জন্য তিনি পাড়ি দিয়েছিলেন নিউইয়র্কে (New york)। আলাবানিতে ভারতীয় ওই ছাত্রী থাকতেন তিনজনের সঙ্গে ঘর ভাড়া নিয়ে। কিন্তু গত বৃহস্পতিবার সেখানেই ভয়াবহ অগ্নিকাণ্ডের ঘটনাটি ঘটেছিল।

আরও খবর: সেঞ্চুরি করেও ভাইজ্যাগে বড় রান তুলতে ব্যর্থ দক্ষিণ আফ্রিকা!

সেই আগুনে গুরুতর আহত হয়েছিলেন সাহাজা। তাঁর সঙ্গে থাকা বাকি তিনজনও আহত হয়েছিলেন। পুড়ে গিয়েছিল তাঁদের শরীর। সেই ঘটনার খবর পেয়েই ঘটনাস্থলে গিয়েছিলেন পুলিশ ও দমকলের আধিকারিকরা। তার পরেই সাহাজা সহ বাকিদের উদ্ধার করে নিয়ে যাওয়া হয় স্থানীয় হাসপাতালে। কিন্তু সাহাজা ও তাঁর এক বন্ধুর অবস্থা আরও খারাপ হওয়ায় তাঁদেরকে অন্য হাসপাতালে স্থানান্তরিত করা হয়েছিল। কিন্তু শেষ রক্ষা হল না। মৃত্যু (Death) হল সাহাজার।

এই মৃত্যু নিয়ে হাসপাতালের তরফে জানানো হয়েছে, সেই বিধ্বংশী আগুনে সাহাজার শরীরের ৯০ শতাংশ অংশ পুড়ে গিয়েছিল। এ নিয়ে সাহাজার পরিবারের এক সদস্য বলেছেন, চিকিৎকরা সাহাজাকে বাঁচানোর শেষ চেষ্টা করেছিল। কিন্তু সেই ভয়ংকর আগুনে শরীরের বিভিন্ন অঙ্গ পুড়ে যাওয়ার জন্য মৃত্যু হয় ভারতীয় ওই ছাত্রীর।